Document ID: 32004R0737

Komission asetus (EY) N:o 737/2004,
annettu 21 päivänä huhtikuuta 2004,
AKT-pöytäkirjan ja Intia-sopimuksen mukaisesti tuotavan ruokosokerin toimitusvelvollisuuden alaisten määrien muuttamisesta toimitusjaksolle 2003/2004
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1),
ottaa huomioon eräissä tariffikiintiöissä tai etuuskohtelusopimusten mukaisesti tapahtuvaa ruokosokerin tuontia koskevista yksityiskohtaisista soveltamissäännöistä markkinointivuosiksi 2003/2004, 2004/2005 ja 2005/2006 sekä asetusten (EY) N:o 1464/95 ja (EY) N:o 779/96 muuttamisesta 30 päivänä kesäkuuta 2003 annetun komission asetuksen (EY) N:o 1159/2003(2) ja erityisesti sen 9 artiklan 2 kohdan,
sekä katsoo seuraavaa:
(1) Komission asetuksessa (EY) N:o 443/2004(3) vahvistetaan AKT-pöytäkirjan ja Intia-sopimuksen mukaisesti tuotavan ruokosokerin toimitusvelvollisuuden alaiset määrät toimitusjaksolle 2003/2004.
(2) Yhdistynyt kuningaskunta on esittänyt Zimbabwea koskevien toimitusvelvollisuuden alaisten määrien siirtohakemuksen toimitusjaksolta 2003/2004 toimitusjaksolle 2004/2005 kyseistä maata koskevien tuontitodistushakemusten koodauksessa tapahtuneen hallinnollisen virheen vuoksi. Virheestä johtuen todistuksia myönnettiin 6858,11 tonnia yli Zimbabwelle vahvistetun toimitusvelvollisuuden alaisen määrän toimitusjaksolla 2003/2004.
(3) Koska Zimbabwea toimitusjaksolla 2004/2005 koskevan toimitusvelvollisuuden alaisen 6858,11 tonnin määrän siirtäminen vastaavaan toimitusjaksoa 2003/2004 koskevaan määrään ei aiheuta asetuksen (EY) N:o 1260/2001 39 artiklassa tarkoitettua hankintajärjestelmän häiriötä, on suotavaa muuttaa Zimbabwelle toimitusjaksolle 2003/2004 vahvistettu toimitusvelvollisuuden alainen määrä.
(4) Tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 443/2004 liitteessä vahvistetut valkoisen sokerin ekvivalenttina ilmaistut, CN-koodiin 1701 kuuluvien tuotteiden AKT-pöytäkirjan ja Intia-sopimuksen allekirjoittajamaista peräisin olevan tuonnin toimitusvelvollisuuden alaiset määrät toimitusjaksolle 2003/2004 ja kullekin asianomaiselle viejämaalle, ja ilmoitetaan määrät tämän asetuksen liitteessä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä huhtikuuta 2004.

Labels: 3
17
5